SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Jana Štrichelová, Mgr.	
Znalosť cudzích jazykov:	anglický, francúzsky, ruský	

2.	Zahraničná pracovná cesta

Štát / mesto:	Belgicko, Brusel	
Názov a adresa 
prijímajúcej organizácie:	Directorate general for Education and Culture
Rue Joseph II 70, 1049 Brusel	
Účel cesty:	Staff training pre Národné agentúry k novému programu Erasmus +	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
8.10.2013	09:00-10:00 – úvod
10:00-13:00 – Kľúčová akcia 1 (KA1)– Vzdelávacie mobility
14:00-18:00 – Kľúčová akcia 2 (KA2)– Spolupráca pre inovácie a výmenu príkladov dobrej praxe	
9.10.2013	09:00-13:45 – Kľúčová akcia 3 (KA3) – Podpora reformy politík
13:45-14:45 – Jean Monnet
14:45-15:30 – Šport
15:30-17:00 – záverečná diskusia, otázky, uzavretie školenia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
8.10.2013	Počas prvého dňa bolo školenie zamerané na celkový koncept nového programu Erasmus + a prvú a druhú kľúčovú akciu, teda akcie podávané a administrované najmä na národnej úrovni. 

Celkový nový koncept Erasmus +
-	väčší dôraz na kvalitu a uznávanie mobilít
-	podpora mobility pracovníkov v rôznych oblastiach
-	medzisektorálna spolupráca medzi oblasťou vzdelávania, tréningom a mládežou
-	bližšia spolupráca medzi Národnými agentúrami a Výkonnou agentúrou v oblasti šírenia výsledkov
-	integrované nové IT nástroje na uľahčenie projektového manažmentu

V rámci KA1 sa prebrali nasledujúce témy: 
-	profil žiadateľov – novinka je možnosť žiadať o projekty v oblasti mládežníckych mobilít pre: národné a regionálnej verejné inštitúcie a organizácie aktívne v oblasti spoločensky zodpovedného podnikania
-	proces akreditácie – v EDS pokračuje terajší systém akreditácie, ale nové akreditácie udelené od roku 2014 budú platné počas celého trvania programu
-	univerzitné štúdium v zahraničí – novinkou je možnosť pre čerstvých absolventov zúčastniť sa výmenného pobytu, tento nástroj je podporou pri procese prechodu na pracovný trh
-	študentské pôžičky pre študentov, ktorí chcú celé magisterské štúdium študovať v  zahraničí – novinka
-	jazyková podpora – určená pre dlhodobé mobility nad 2 mesiace, online kurzy pre 5 jazykov (angličtina, francúzština, nemčina, španielčina, taliančina)
-	rozpočet – novinkou je používanie fixných súm pre jednotlivé vzdialenosti v rámci cestovných nákladov, výnimka je žiadny príspevok pri EDS pri vzdialenosti 0-100km a mládežníckych výmenách je pri vzdialenosti 0-10 km 

V rámci KA2 nám bol predstavený koncept podakcií 
-	Strategické partnerstvá – podporuje flexibilné projekty bez určitého formátu, avšak prepojené na ciele programu, žiadateľmi sú min. 3 organizácie z 3 programových krajín (výnimka pre mládežnícke organizácie a neformálne skupiny – min. 2), v rámci toho nadnárodné mládežnícke iniciatívy, novinkou sú dlhodobé mobility pre pracovníkov s mládežou - nové typy mobilitných aktivít s víziou spolupráce, ktorá je širšia než len samotná mobilita; v rozpočte nie je oprávnené žiadať o cestovné náklady pre mobilitu do 100km
-	Vedomostné aliancie a aliancie sektorových zručností – projekty s cieľom posilniť inovačnú kapacitu v Európe v oblasti vzdelávania a podporiť spoluprácu medzi univerzitami a podnikateľským sektorom
-	Budovanie kapacít vo vysokom školstve a v oblasti mládeže – aktivity s ostatnými krajinami sveta – EDS, informačné kampane, politický dialóg, rozsiahle mládežnícke podujatia, vývoj metód a nástrojov v práci s mládežou atď
-	IT podporné platformy: Youth Portal, eTwinning a Epale
European Youth Portal bol spustený v máji 2013, stále sa rozvíja, je štruktúrovaný podľa 8 tém Európskej stratégie mládeže, preložený do 27 jazykov, od roku 2014 bude obsahovať medzinárodnú databázu EDS organizácií a tiež aktuálne dobrovoľnícke ponuky

Viac informácií na nachádza v predbežnej verzii Sprievodcu programom Erasmus +, ktorý je uložený na disku:
X:\Public\MLADEZ_V_AKCII\OMIM\NA MvA\Erasmus +\ERASMUS +	
9.10.2013	Druhý deň školenia bol zameraný na projekty podávané a administrované na centrálnej úrovni.

V rámci KA3 nám boli objasnené princípy týchto oblastí: 
-	Poznatky v oblasti vzdelávania, školení a mládeže – cieľom je zabezpečiť nezávislú expertízu v oblasti politických reforiem, implementáciu stratégie Európa 2020 a budúcich politík, novinkou je vytvorenie národnej siete expertov k každom členskom štáte
-	Podpora európskych politických nástrojov – okrem nástrojov na podporu stredného odborného vzdelávania, vzdelávania dospelých a modernizáciu vyššieho vzdelávania, do tejto oblasti patrí aj Europass a Youthpass. Europass okrem životopisu bude obsahovať tzv. európsky pas zručností – súbor oficiálnych dokumentov, diplomov, certifikátov a potvrdení o zahraničnej mobilite. Youthpass nepodlieha žiadnymi zmenám.
-	Spolupráca s medzinárodnými organizáciami a krajinami mimo EÚ – podporované typy aktivít sú prieskumy, analýzy, štúdie na kľúčové témy v oblasti mládeže, cieľom je podporovať partnerstvá v oblasti mládeže, napr. v rámci partnerstva medzi EÚ a Radou Európy sem patrí uznávanie práce s mládežou, Európska platforma pre vzdelávacie mobility, Európske vedomostné centrum pre mládežnícku politiku
-	Jean Monnet – bude mať nové zameranie v E+ a to väčšia diverzifikácia možností štúdia, väčšia geografická rovnováha a zapájanie novej generácie učiteľov
-	Šport – po prvý krát je šport súčasťou programu implementovaného na úrovni EÚ. V rámci E+ budú podporované projekty s cieľom riešenia medzinárodných hrozieb v oblasti športu ako sú doping, násilie, rasizmus a netolerancia. V tejto akcii bude tiež podporovaná sociálna inklúzia pomocou zvýšeného zapájania sa do športových a dobrovoľníckych aktivít.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Zabezpečím šírenie nových informácií medzi kolegami v rámci inštitúcie.	

6.	Prehľad prinesenej dokumentácie a miesto jej uloženia 

Skeny prezentácií v papierovej forme z jednotlivých častí školenia sú uložené na disku:
X:\Public\MLADEZ_V_AKCII\OMIM\NA MvA\Erasmus +\ERASMUS +\Staff trainings	

7.	Osobitne vyhodnotený očakávaný prínos ZPC 

Erasmus + spája oblasti pôsobenia súčasných Národných agentúr LLP a Mládež v akcii. Staff tréningu sa zúčastnili spoločne zástupcovia LLP aj MVA. Erasmus+ bude obsahovať samostatnú kapitolu o mládeži, ktorá je pre našu Národnú agentúru relevantná. Nasledujúce informácie sú novinkami oproti doterajším pravidlám

-	zmeny v platnosti akreditácii EDS organizácií - novoakreditované EDS organizácie od roku 2014 budú mať platnú akreditáciu počas celého trvania programu, tie ktoré boli akreditované pred 2014 ostávajú platné počas 3 rokov od dátumu akreditovania 
-	medzinárodná databáza EDS organizácií bude inovovaná, stane sa súčasťou Európskeho portálu mládeže, ktorý bude obsahovať aj aktuálne informácie o voľných EDS miestach
-	dobrovoľníci, ktorí pôjdu na dlhodobú EDS, majú možnosť jazykovej podpory
-	zavádza sa častejšie používanie jednotkových súm (unit costs), ostáva zachovaná časť rozpočtu Mimoriadne náklady na podporu MĽSNP
-	v rámci KA 2 budú podporované nadnárodné mládežnícke iniciatívy a mobilita pracovníkov s mládežou (3 – 12 mesiacov)
-	
Čo sa týka projektov administrovaných na centrálnej úrovni vo Výkonnej agentúre, hlavnou úlohou Národných agentúr je propagácia na národnej úrovni, identifikácia potenciálnych žiadateľov a hľadanie príkladov dobrej praxe.

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Intranet IUVENTY – Slovenského inštitútu mládeže

Súhlasím so zverejnením tejto správy na internete

Dátum:	17.10.2013	
Správu vypracoval
(meno a priezvisko, podpis):	Jana Štrichelová	
Správu schválil
(meno a priezvisko, podpis):